Ohjelman kustantavat Joyce Meyer Ministries -työn tukijat.
Stressaantuneita ihmisiä on kahta lajia.
Toiset toivovat asioiden muuttuvan. Toiset tekevät asialle jotain.
Joyce kertoo tässä kirjassa, miten vapautua stressistä.
Elämä ei muutu, mutta Jumala voi muuttaa asenteesi sitä kohtaan.
Overload -kirjaa saa nettisivultamme sekä kirjakaupoista.
Monet ajattelevat, etteivät tarvitse Jumalaa, vaikka hän on ihmeellinen.
Hän on ihmeellisen ihana.
Niin hyvään Jumalaan kannattaa tutustua!
ILOA ARKEEN - JOYCE MEYER Ylpeys ja nöyryys
Isä, kiitos tämän illan sanomasta.
Otamme sen vastaan mielellämme ja sinun avullasi noudatamme sitä.
Jeesuksen nimessä.
Puhun nyt ylpeydestä ja nöyryydestä.
Andrew Murray kirjoitti kirjan nimeltä Nöyryys.
Suosittelen tätä ohutta mutta väkevää kirjaa.
En ole kirjoittanut aiheesta kirjaa, koska ne eivät mene kaupaksi, -
joten suosittelen hänen kirjaansa.
Haluan kirjojeni myyvän. Saarnasin kyllä ylpeydestä -
ja sijoitin ne puheet toisesta asiasta puhuvaan kirjaan.
Sitä saatiin vähän myytyä.
Ylpeyden vaarallisuutta -
ja nöyryyden voimaa ei oikein ymmärretä.
Toistan. Emme täysin ymmärrä ylimielisyyden vaaroja -
ja nöyryyden voimaa.
Andrew Murray sanoo näin: -
"Ei ole mitään niin vaarallista kuin ylpeys.
Se on meille luontaista, ja se on kavalaa, muttemme huomaa sitä."
Ylpeät ihmiset eivät suostu myöntämään ongelmaansa.
On vaikea saada ylpeyttä käsittelevää materiaalia myydyksi, -
koska sitä tarvitsevat ihmiset eivät tahdo toisten huomaavan, -
että he ostavat sen, koska tarvitsevat sitä.
Ylpeys on syynä rakkauden puutteelle ja välinpitämättömyydelle -
toisten tarpeita, tunteita ja heikkouksia kohtaan.
Se on syynä pikaisille ja kriittisille arvioille.
Kiivastuminen, herkkänahkaisuus, ärsyyntyminen -
katkeruus ja anteeksiantamattomuus johtuvat ylpeästä asenteesta.
Ennen kuin alan puhua nöyryydestä, haluan tehdä selväksi, -
ettei nöyryydellä tarkoiteta heikkoutta tai nynnyyttä, -
kun ihminen ottaa nöyryyttä matkivan ilmeen kasvoilleen.
Jumalaa varmaan tympii sellainen.
Aito nöyryys on sydämessä ja mielessä, -
ja se käy ilmi ihmisestä oikealla tavalla.
Nöyrä ihminen ei ajattele itsestään enempää kuin pitäisi -
muttei vähempääkään. Hän ei itse asiassa ajattele itseään kovin paljon.
He tietävät, keitä ovat Kristuksessa. Hänessä he ovat rohkeita.
Jumala on kutsunut meitä olemaan arkailemattomia ja rohkeita.
Se ei tarkoita ihmisten ärsyttämistä, heidän ylitseen kävelemistä -
tai heidän loukkaamistaan.
Aidosti nöyrä ihminen on Kristuksessa rohkea.
Puhun nyt rohkeudesta varsinkin rukouksessa.
Emme ole itsessämme mitään, mutta Kristuksessa meillä on kaikki.
En voi mitään ilman häntä mutta voin hänen tahtonsa hänen kauttaan.
En pärjää ilman häntä, mutta hänen kauttaan voin tehdä kaiken tarvittavan.
Olet vahvempi, kuin luuletkaan.
Poista sanavarastostasi sanat "en pysty."
Pystyt tekemään kaiken tarvittavan -
Kristukseen nojaten ja hänen apuunsa luottaen.
Vaikeassakin tilanteessa -
voit hymyillen olla toisille siunauksena, vaikka itse kärsitkin.
Toistan sen vielä.
Joskus ajattelemme, että muun maailman pitää pysähtyä, -
kunnes ongelmamme ratkeaa. Se ei pidä paikkaansa.
Kärsiessäsi Jumala voi käyttää sinua auttamaan jotain toista ihmistä.
Sillä tavoin paranet itse nopeiten.
Voit olla vaikeassa tilanteessa hymy huulillasi ja hyvällä asenteella.
Odottaessasi omaa läpimurtoasi voit olla siunauksena muille.
Joku voisi sanoa tähän aamen. - Aamen!
Ef. 3:12: "...jossa meillä, uskon kautta häneen -
on uskallus ja luottavainen pääsy Jumalan tykö."
Saamme varauksetta lähestyä Jumalaa vapaasti ja ilman pelkoa.
Paavali sanoi olevansa syntisistä suurin.
Hän sanoi myös, että koska tiedämme, keitä olemme Kristuksessa
saamme mennä rohkeasti Jumalan valtaistuimen eteen.
Saamme pyytää radikaaleja asioita, joita emme ansaitse -
ja joita meidän ei ehkä pitäisi saadakaan, -
mutta hänen hyvyytensä tähden saamme pyytää.
Jotkut teistä eivät pyydä tarpeeksi. Et ehkä pitänyt tästä ajatuksesta.
Jotkut teistä eivät ehkä pyydä tarpeeksi.
Useita vuosia sitten sain kehotuksen Pyhältä Hengeltä.
Niitä ei kannata vaimentaa.
Vaimenna lihalliset halut mutta älä Hengen kehotuksia.
Sain rukouksessa halun pyytää, -
että Jumala antaisi minun opettaa Sanaa kaikille maailman ihmisille.
Ajatukseni sanoivat: "Hullua. Ei siihen kukaan pysty."
Paholainen sanoi: "Kuka oikein luulet olevasi?"
Vihollinen ei halua sinun rukoilevan rohkeasti.
Rukoile niin suuria asioita, ettet tiedä, voiko Jumalakaan tehdä sitä.
Siltä minusta tuntui sinä päivänä.
Jumala, haluan opettaa Sanaa jokaiselle ihmiselle maan päällä.
Maailmassa on kieliä aika suuri määrä.
Ohjelmaamme käännetään nyt 83-85 eri kielelle.
En tiedä, miten Jumala sen tekee.
Minä vain saarnaan, -
ja Jumala antaa meille ihmisiä tekemään muut asiat.
Hän antaa yhteistyökumppaneita, jotka hoitavat kääntämisen.
On tärkeää, että ihmiset kuulevat evankeliumin omalla kielellään.
Vaikka he osaisivatkin englantia, -
äidinkielellä sanoman voi ottaa vastaan helpommin.
Ohjelmamme näkyy Lähi-idässä, Afrikassa, Aasiassa, Mongoliassa.
Sana toimii ihmisten elämässä riippumatta kielestä tai kulttuurista.
Jokainen tarvitsee Jeesusta.
Internetin, satelliittien, TV:n ja radion kautta -
sekä kirjojen ja muiden painotuotteiden välityksellä -
evankeliumi on saatavilla melko lailla kaikille.
En ole niin hupsu, -
että ajattelisin, että kaikki katsovat minua joka päivä.
Mutta rukoilen mieluummin suuria asioita, joista pääsen osalliseksi -
kuin pieniä asioita, joista saan kaikki.
Haastan sinua olemaan tietoinen siitä, ettet ansaitse sitä, mitä pyydät.
Se on ensimmäinen rohkean anomisen edellytys.
Enkä tule omassani vaan Jeesuksen nimessä.
Olen tehnyt paljon väärää, mutta koska olet luvannut antaa anteeksi -
ja unohtaa ne, en vaivaudu edes puhumaan sinulle menneistä.
Älä puhu Jumalalle sellaisesta, jonka hän on unohtanut kauan sitten.
Älä puhu Jumalalle menneisyydestäsi vaan tulevaisuudestasi.
Elämämme alku ei ole niin tärkeä kuin se, miten päätämme elämämme.
Elämäni alkoi huonosti, mutta haluan päättää sen hyvin.
"Teillä ei ole, sentähden ettette ano."
Jos anot Jumalan tahdon vastaisesti, -
ei hän suutu. Hän vain ei vastaa rukoukseesi kyllä.
Ei Jumalalta typeriä kannata pyytää. Pyydä, että hän käyttäisi sinua.
Käytä minua, Jumala, auttamaan jotakuta toista.
Hebr. 4:15-16 on ihana sananpaikka.
"Sillä ei meillä ole sellainen ylimmäinen pappi, -
joka ei voi sääliä meidän heikkouksiamme, -
vaan joka on ollut kaikessa kiusattu samalla lailla kuin mekin, -
kuitenkin ilman syntiä."
Mitä tahansa käytkään läpi, mikä tahansa kiusaus sinua kohtaa, -
Jeesus kohtasi saman asian muttei tehnyt syntiä.
Eikö olekin valtavaa?
Moniko teistä kokee, että on tärkeää, että joku ymmärtää, mitä tarkoitat?
Sanoin Davelle: -
"Vaikket ymmärtäisikään minua, väitä, että ymmärrät.
Nykyään hän sanoo usein: "Ymmärrän."
Teeskentelen, että se on totta, ja olen tyytyväinen.
Mutta on ihanaa, että Jeesus ymmärtää.
Mitä tahansa kummallista käynkään läpi, hän ymmärtää.
Hän tajuaa sinua.
Jakeessa 16 sanotaan: -
"Käykäämme sentähden uskalluksella armon istuimen eteen..."
Armon istuin tarkoittaa Jumalan ansaitsematonta suosiota syntisille.
"...että saisimme laupeuden ja löytäisimme armon, -
avuksemme oikeaan aikaan."
Saamme sopivan avun juuri silloin, kun sitä tarvitsemme.
Kun olet tehnyt väärin, -
älä juokse pois Jeesuksen luota vaan kiiruhda hänen luokseen.
Jumalalta ei pääse piiloon.
Hän on suuri ja auttaa niitä, jotka eivät hänen apuaan ansaitse.
Mutta "teillä ei ole sentähden, ettette ano."
Ala siis anoa. Ano pitkin päivää, ei vain itsesi vaan myös toisten puolesta.
"Vanhurskaat ovat rohkeita kuin nuori leijona." (RK 2012)
Ylpeys on erittäin vaarallista.
Se tarkoittaa ylimielisyyttä, koppavuutta, -
liiallista itsensä arvostamista tai itseluottamusta -
sekä omien saavutustensa loisteessa paistattelua.
Oma itse korostuu tuossa määritelmässä.
Jeesus kehottaa meitä ottamaan ristimme ja seuraamaan häntä -
itsemme unohtaen.
Ristin kantaminen tarkoittaa sitä, että lakkaamme ajattelemasta itseämme.
Kuolemme omalle minälle, -
annamme Kristuksen virrata kauttamme ja elämme hänelle.
Ylpeys ja kerskailu kuuluvat yhteen. Ylpeä puhuu paljon itsestään.
En halua läheiseksi ystäväksi ihmistä, joka on täynnä ylpeyttä.
Kun tapaan jonkun, joka vain puhuu omista saavutuksistaan, -
vastaan vain: "Ai niinkö."
En jaksa puhua sellaisesta koko aikaa.
Kerskailu määritellään huijaukseksi.
Niin tässä sanotaan. Kerskailu on huijausta.
Teeskentelet jotain sellaista, jota et ole.
Mahtailu on typerää, -
koska kaiken hyvän, mitä teemme, Kristus tekee kauttamme.
Ylimielisyys saa ihmisen teeskentelemään olevansa jotain, -
jota ei ole. Hän luulee tietävänsä, vaikkei tiedäkään.
"Mutta minäpä kerron, mitä minä tiedän."
Emme tiedä mitään, ennen kuin tiedämme, ettemme tiedä.
Apostoli Paavali sanoi ihanasti: "Olin päättänyt olla...tykönänne -
tuntematta mitään muuta paitsi Jeesuksen Kristuksen, -
ja hänet ristiinnaulittuna." Jumala haluaa antaa meille tietoa, -
muttei meidän pidä kerskua sillä.
Ylpeys on myös pöyhkeyttä, koppavuutta ja turhantärkeyttä.
Väärällä tavalla ylpeä on täynnä itseään.
Olen ylpeä lapsistani, ja totta puhuen myös aikaansaamastamme työstä.
Mutta muistutan itseäni päivittäin, että Jumala on sen tehnyt, en minä.
En ole niin typerä, että ajattelisin kykeneväni tähän itse.
Olen kiitollinen siitä, että tulitte paikalle. Uskon, että Jumala teidät toi.
Kiitän Jumalaa kuulijoista. Aina teitä ei ole ollut montaa.
Laihat vuodet tekevät meille hyvää, -
koska sitten osaamme arvostaa sitä, kun Jumala avaa taivaan akkunat -
ja vuodattaa siunauksiaan.
Saatanan synti oli ylpeys.
Se oli alun perin Jumalaa musiikilla palvova enkeli.
Se oli mahtava, ihmeellinen ja kaunis olento.
Jes. 14:12:ssa meitä muistutetaan sen lankeemuksesta: -
"Kuinka olet taivaalta pudonnut, sinä kointähti, aamuruskon poika!
Kuinka olet maahan syösty, sinä kansojen kukistaja!"
Sitä nimitetään myös rienaavaksi, saatanalliseksi Baabelin kuninkaaksi.
"Sinä sanoit sydämessäsi..."
Katso, miten usein sana "minä" tässä toistuu: -
"'Minä nousen taivaaseen, -
korkeammalle Jumalan tähtiä minä istuimeni korotan -
ja istun ilmestysvuorelle, pohjimmaiseen Pohjolaan.
Minä nousen pilvien kukkuloille, teen itseni Korkeimman vertaiseksi.'"
Jumala vastaa sille: "Mutta sinut heitettiin alas tuonelaan."
Jos korotamme itsemme, Jumala hyvin kykenee alentamaan meidät.
Hän kehottaa meitä nöyrtymään väkevän kätensä alle.
Jos emme nöyrry, hän alentaa meidät. On hyvin tuskallinen kokemus, -
kun Jumala alentaa itseään täynnä olevan ja näyttää, -
ettei tämä ole ilman häntä mitään.
On paljon ihmisiä, jotka pyrkivät itse tekemään yhtä ja toista.
Monet kokevat, etteivät tarvitse Jumalaa. Se on surullista, -
koska Jumala on ihmeellisen ihana.
En ymmärrä, mikseivät ihmiset tahdo tutustua niin hyvään Jumalaan.
En todellakaan tajua sitä.
Jumalan tunteminen henkilö- kohtaisesti on eri asia kuin uskonto.
Huonot kokemukset uskonnosta vieraannuttavat pois Jumalasta.
Jeesus ei kuollut siksi, että voisimme harjoittaa uskontoa.
Älä ylpeile siitä, että olet katolinen, luterilainen tai helluntailainen.
Älä loukkaannu, mutta Jumalalle se ei merkitse pätkän vertaa.
Uskotko, että Jeesus kuoli syntiesi puolesta, nousi kuolleista -
ja että häneltä saat uuden elämän?
Uskotko, että Jumala on hyvä? - Kyllä!
Monet eivät usko.
Jos ateistiksi tunnustautuva ajattelisi, -
että hän voi elää kuten ennenkin -
mutta silti olla väleissä Jumalan kanssa ja päästä taivaaseen, -
moniko heistä silloin tulisi uskoon?
Ihmiset eivät halua tuntea Jumalaa, koska he haluavat tehdä asioita, -
jotka eivät ole Sanan mukaan oikein.
Ne asiat tuhoavat heitä.
Rukoillaan suurta sadonkorjuuta ja loistetaan valoa ihmisille.
Näytetään ihmisille, että Jeesuksen omana on hyvä olla.
Snl. 16:18: "Kopeus käy kukistumisen edellä, ylpeys lankeemuksen edellä."
Dan. 4:ssä on valtava kertomus. Ehkä tunnet sen.
Teidän kannattaa tutkia koko luku myöhemmin.
Luen siitä tänään osan tämänkertaista opetusta varten.
Dan. 3:31: "Kuningas Nebukadnessar kaikille kansoille, kansakunnille -
ja kielille, jotka asuvat kaiken maan päällä: Suuri olkoon... rauhanne!"
Kuuntele tarkkaan seuraavat kolme jaetta.
"Minä olen nähnyt hyväksi ilmoittaa ne tunnusteot ja ihmeet, -
jotka korkein Jumala on minulle tehnyt.
Kuinka suuret ovatkaan hänen tunnustekonsa ja... ihmeensä!
Hänen valtakuntansa on iankaikkinen valtakunta -
ja hänen valtansa pysyy suvusta sukuun." Siinä korostetaan Jumalaa.
Minä, Nebukadnessar, elin rauhassa ...ja onnellisena palatsissani."
Tässä Nebukadnessarilla on oikea asenne -
ja hän antaa Jumalalle kunnian kaikesta hyvästä.
Meidänkin pitää tunnustaa se säännöllisesti: -
En ole mitään ilman sinua, Jumala. Kiitos kaikesta, mitä olet antanut.
Nyt sanon tärkeän asian.
Paras tapa osoittaa, että arvostamme Jumalan osoittamaa hyvyyttä, -
on olla siunaukseksi jollekin toiselle.
Älä osoita kiitollisuutta vain sanoilla vaan myös teoilla.
Jumala, olet ollut minulle hyvä ilman syytä.
Minäkin haluan olla hyvä sellaista ihmistä kohtaan, joka ei sitä ansaitse -
osoittaakseni hänelle sinun hyvyyttäsi.
Jos uskovat toimisivat näin, työ olisi pian tehty.
Onko sinua loukattu etkä ole vielä antanut anteeksi?
Meidän pitää vain nöyrtyä sanomaan: -
Jumala, tahdon antaa anteeksi, vaikka siltä ei tunnukaan -
ja vaikkei se ihminen sitä kenties ansaitsikaan.
Ylpeys saa meidät miettimään, mitä muut tekevät meille.
Emme käsitä, että mekin loukkaamme toisia.
Koska Jumala antaa meille anteeksi, annetaan meikin toisillemme anteeksi.
Hengen hedelmä on äärimmäisen tärkeä asia.
Kun Pyhä Henki tulee elämäämme, hän haluaa meidän suostuvan -
siihen, että hän vaikuttaa meissä rakkautta, iloa, rauhaa jne.
Tarjoamme myyntiin Hengen hedelmää käsittelevää materiaalia.
Rukoilen, että näkisit, miten tärkeää on tutkia Hengen hedelmää -
ja antaa sen tulla yhä enemmän näkyviin omassa elämässäsi.
Puhun vielä vähän yhteistyökumppanuudesta.
Tarvitsemme yhteistyökumppaneita levittääksemme opetustamme.
Ohjelmiamme näytetään TV:ssä eri maissa noin 83 eri kielellä.
Yhteistyökumppanuus kanssamme merkitsee evankeliumin levittämistä.
Raamattu kutsuu meitä kaikkia levittämään evankeliumia.
Työ ei kuulu vain pastorille, saarnaajalle tai opettajalle -
vaan meitä kaikkia tarvitaan.
Tämä on yksi hyvä tapa osallistua sanoman levittämiseen.
Jos saat tästä ohjelmasta itsellesi paljon, -
teet itsellesi palveluksen olemalla mukana myös antamassa.
Saat lisätietoa asiasta puhelimitse tai internetistä.
Yhteistyökumppanuus merkitsee työmme säännöllistä tukemista -
taloudellisesti esim. kuukausittain tai vaikka joka kolmas kuukausi.
Pyydän sinua tulemaan yhteistyökumppaniksi -
auttamaan ihmisiä kautta maailman. Kiitos ja siunausta sinulle.
Tämä opetussarja auttaa sinua tuottamaan Hengen hedelmää.
Jumala käyttää sinua syvästi, jos elämästäsi näkyy Hengen hedelmä.
Itse emme tähän pysty.
Settiin kuulu DVD, 7 CD-levyä ja kirjanen.
Ruudulta näkyvät yhteystietomme. Nettisivumme on: joycemeyer.org.
Elämä ei ole kenraaliharjoitus.
Sinä olet arvokas. Olet arvokas voimavara Jumalalle.
Jumalalla on elämällesi suunnitelma ja tarkoitus.
Olet huolenpidon arvoinen.
KERROMME KRISTUKSESTA - RAKASTAMME IHMISIÄ.
Suomennos: Annamari Kortelainen
Ohjelman maksoivat Joyce Meyerin työn ystävät ja yhteistyökumppanit.